LidanRubinov/Halacha-QA huggingface dataset:
שאלה: גוי שנפטר: ברשותך יש לי שאלה אשמח עם תענה. יהודי שנפטר אומרים זכרונו לברכה או עליו ה וכו.האם אומרים אותו דבר על גוי שנפטר?
תשובה: אם היה חסיד אומות העולם והטיב לעם ישראל - כן. יום טוב אברהם קריספין רב קהילה בישוב אדם
שאלה: מה המשמעות של המצוות שלא לגלות ערוות.: מה המשמעות של המצוות הנ"ל: שלא שלא לגלות ערוות אשת אב, שנאמר "ערוות אשת אביך, לא תגלה" (ויקרא יח,ח). שלב שלא לגלות ערוות אחות, שנאמר "ערוות אחותך. לא תגלה" (ויקרא יח,ט). שלג שלא לגלות ערוות אחות מן האב ומן האם, שנאמר "ערוות בת אשת אביך. אחותך היא- -לא תגלה, ערוותה" (ויקרא יח,יא). שלד שלא לגלות ערוות בת הבן, שנאמר "ערוות בת בנך" (ויקרא יח,י). שלה שלא לגלות ערוות בת הבת, שנאמר "או בת בתך, לא תגלה ערוותן" (ויקרא יח,י). שלו שלא לגלות ערוות הבת ולמה לא נתפרשה בתורה, מפני שאסר בת הבת שתק מן הבת, ומפי השמועה למדו שאיסור הבת מגופי תורה, כשאר עריות. שלז שלא לגלות ערוות אישה ובתה, שנאמר "ערוות אישה ובתה, לא תגלה" (ויקרא יח,יז). שלח שלא לגלות ערוות אישה ובת בנה, שנאמר "את בת בנה" (ויקרא יח,יז). שלט שלא לגלות ערוות אישה ובת בתה, שנאמר "ואת בת בתה, לא תיקח" (ויקרא יח,יז). שמ שלא לגלות ערוות אחות האב, שנאמר "ערוות אחות אביך, לא תגלה" (ויקרא יח,יב). שמא שלא לגלות ערוות אחות האם, שנאמר "ערוות אחות אימך, לא תגלה" (ויקרא יח,יג). שמב שלא לגלות ערוות אשת אחי האב, שנאמר "אל אשתו לא תקרב, דודתך היא" (ויקרא יח,יד). שמג שלא לגלות ערוות אשת הבן, שנאמר "ערוות כלתך, לא תגלה" (ויקרא יח,טו). שמד שלא לגלות ערוות אשת אח, שנאמר "ערוות אשת אחיך, לא תגלה" (ויקרא יח,טז). שמה שלא לגלות ערוות אחות אישה, שנאמר "ואישה אל אחותה, לא תיקח" (ויקרא יח,יח). שמו שלא לגלות ערוות נידה, שנאמר "ואל אישה, בנידת טומאתה- -לא תקרב" (ויקרא יח,יט). שמז שלא לגלות ערוות אשת איש, שנאמר "ואל אשת, עמיתך- -לא תיתן שכובתך" (ויקרא יח,כ).
תשובה: לא לקיים יחסי אישות עם נשים אלו, בין בדרך חתנות ובין בדרך זנות
שאלה: חוב כספי לנפטרת: אמי נפטרה לפני כחודש. האחיין שלי חייב לה 3000 ש"ח כבר הרבה שנים. לי היה קשר חזק עם אמי, ואני יודע שהיא לא רצתה שיחזיר לה, כי יש לו 9 ילדים והיא אהבה אותו מאוד. האחיין, איש דתי, דיבר איתי ואמר שעל פי ההלכה הוא חייב להחזיר. שאלתי היא, אם אני כאחד היורשים, יודע במפורש שהיא לא רצתה שיחזיר, האם מותר לי לוותר על החוב שלו? למותר לציין שאני כמובן, כפי שאמי רצתה, מוותר על החוב הזה, כי זה היה רצונה, אך ננהג כפי המלצתך. רבה, יקיר דסא.
תשובה: מהשמים תנוחמו אין חיוב מיוחד להחזיר יותר מאשר בחייה. לגבי חוב זה יש שתי אפשרויות: 1. אתה מתאר מציאות שאמא מחלה על החוב - אם זה אכן כך, ברור שהוא אינו חייב להחזיר ועליכם הבנים לסרב לקבלו (אלא כמתנה גמורה). 2. אמא לא מחלה על החוב ואז יכול כל אחד מהבנים למחול על חלקו. למרות שבד"כ בימינו גם הבנות יורשות, אני מציע במקרה זה שכל בן יחליט על חלקו ויודיע לו שהוא מוחל על החוב ואינו חפץ בו. לדוגמא זה אם יש לך 2 אחים אז אתה מוחל על 1000 ש"ח וכל אחד מוחל על סכום זהה. אתה צריך לעדכן את האחים שלדעתך אמא מחלה על החוב (ואולי מראש הוא היה מתנה "הלוואה" המקום ינחם אתכם בתוך אבלי ציון וירושלים דוד לוי 098987548
שאלה: תולעים בתמרים: יש לי תמרים מג הול בקופסה שהיו במקפיא כל הזמן. אני רואה על חלק מהתמרים שאני פותח גושים לבנים ואני מתלבט האם זה גבישי סוכר או ביצים (חלק מהם נראים עגולים וחלק לא). האם מותר לאכול מתמרים אלו לאחר בדיקה רגילה כשאר התמרים או שהגושים מסמלים על בעיה? האם מותר לאכול תמר שיש עליו גושים כאלו? כמו כן, האם יש משמעות לכך שהתאריך עבר אם זה היה במקפיא?
תשובה: צריך לבדוק מהם הגושים. 1. להפריד מספר גושים שיש בהם צורות שונות. 2. למעוך אותו עם החלק האחורי של כפית. במידה שהם נראים "דביקיים" אז הם גושי סוכר טבעיים שנוצרו בתוך או על התמר. אבל אם הם "מתפוצצים" אז יתכן שהם ביצים ואין לאכלם
שאלה: כרוב-על (קייל): בסופר שלידינו ישנו כרוב-על (כרוב קייל). האם צריך וניתן לנקותו וכיצד?
תשובה: בדרך כלל מאד נגוע בטריפסים, כנימות עלה ועוד חרקים. יש קושי גדול מאד לנקות אותו בגלל צורת העלים והם אינם חלקים כעלי כרוב על עשויים בליטות ושקעים. ולכן מומלץ מאד לא לאכולו אלא מי שיודע היטב לבדוק ירקות עלים.
שאלה: מהדרין רבנות תל אביב: משפחתי מארגנת מפגש בתל אביב וברצוננו להיפגש ב"קפה קפה" בקניון עזריאלי בת"א. הם אומרים שההשגחה היא מהדרין רבנות ת"א. מה המשמעות של זה למי שמקפיד על רמת מהדרין בבית? אני ירושלמית ולא מכירה כל כך מה קורה באיוזור המרכז.
תשובה: כל אחד עם המהדרין שלו. יש שאוכלים רק מהדרין, אולם צורכים כל מוצר שכתוב עליו מהדרין בלא הבחנה. ויש שבשבילם מהדרין זה רק העדה החרדית וכן על זה הדרך. ולכן מכיון שלא ציינת מה לדעתך הוא מהדרין אז אני צריך לומר לך שתתקשר למשגיח ותספר לו איזה רמת כשרות אתה מחפש והוא ידריך אותך מה לעשות
שאלה: מעמד נישואין מחודש: רציתי לברר האם ישנו ביהדות טקס הליך אשר משמעותו חידוש ברית הנישואין לזוג נשוי. אסביר: בן זוגי ואני נשואים משנת 2008 מיום נישואנו אנו מתמודדים עם קשיים רבים הקשורים לחולי, בעיות פרנסה, דיור, ריבים משפחתיים קשים (משפחה מורחבת) ועוד ועוד. אנו מאמינים שהדבר קשור לתאריך בו נישאנו, בדקנו זאת ואכן בתאריך בו נישאנו ישנה התשובה והסיבה. אנו זוג אוהב אשר אינו רוצה להיפרד חלילה, יחד עם זאת אנו רוצים לבצע טקס מעמד חדש לנדרי נשואינו (התחתנו כדת משה וישראל עם חופה וקידושין). האם יש טקס הליך משהו אשר יכול לתת לנו מענה לבקשתינו? אודה לך מאוד על תשובתך ועל חשיבה יצירתית בבקשתינו.
תשובה: לכם, אין דבר כזה וגם אין דבר כזה תאריך לא טוב לחתונה. החתונה זו מצווה גדולה ואם מקיימים אותה כהלכה - זה יכול להביא רק טוב. כך גם חיי הנישואין צריכים להתנהל על פי ההלכה גם עם המשפחה הרחבה, אני יודע שלעיתים זה קשה - ואז זה הופך לאתגר אם יש לכם קשיים בנישואים צריך לטפל בהם אם תרצו הדרכה אתם יכולים להתקשר אלי דוד לוי 098987548
שאלה: איך מתגברים על צרירות דם?: מה דינם של כלים בהם התבשלו חלקי עוף עם צרירות דם?
תשובה: בדרך כלל יש 60 כנגד הדם. ולכן יש להראות למורה הוראה את הסיר ולומר לו כמה לדעתך דם היה. והוא יכריע האם צריך להכשיר את הסיר או לא.
שאלה: ג ירפה: האם יש פסיקה הלכתית לגבי כשרות הג ירפה??
תשובה: כבר נשפך על שאלה זו הרבה מאד דיו. אם תכתוב בגוגל תמצא על זה הרבה מאד מאמרים. באופן כלל מוסכם על הפוסקים שלמרות שיש לה סימני הטהרה הכתובים בתורה עדיין אין לאכלה כי אין לנו מסורת של אכילת ג ראפה.
שאלה: ספר שופטים וימינו: ב"ה נשאלתי שאלה: "האם הגלגל של ספר שופטים (חטא, עונש, זעקה ותשועה) הוא גם היום"?. האמת שלא ציפיתי לשאלה כזאת ולא ידעתי מה לענות כלל, ואמרתי שאולי, ועובדה שבעת צרה כל עמ"י מתאחד וכו וכו. עניתי לה בקשר לשואה- שיתכן ובלעדיה לא הייתה מדינה וכו. אח"כ התברר לי שבאותו יום נרצח החייל עדן אטיאס. וחשבתי שאולי בגלל זה נשאלתי דווקא שאלה זו. ואכן רציתי לברר- האם באמת הגלגל של ספר שופטים תקף גם להיום? זה בגדר "נבואה שנצרכה לדורות נכתבה"?
תשובה: זו אכן שאלה יפה, אכן כל התנ"ך כולו הוא בגדר נבואה הצריכה לדורות, מהתנ"ך אנחנו יכולים ללמוד יסודות חשובים, שעל פיהם נבחר את דרכנו גם היום. במיוחד בתקופה זו של השיבה לארצנו, התנ"ך הופך להיות יותר רלוונטי לחיים שלנו. אני אישית הייתי חושב לדמות יותר את המצב כיום לסביב מלוכת שאול ודוד. הדור הקודם הסבים וההורים שלנו היו בבחינת הדור של יהושע, דור שבא לכבוש מחדש את ארץ ישראל. היום אנחנו עסוקים יותר בחיזוק הממלכה שלנו, מדינת ישראל. כאשר מן הצד יש אויבים שמנסים להפריע לנו, להחליש את הכח שלנו, ואת האמונה שלנו בצדקת דרכנו. בימי שאול ודוד קראו להם פלשתים, היום קוראים להם פלשתינים. מסתבר ששום דבר לא השתנה. בהצלחה. אלעד gasner inn.co.il
שאלה: ברכת הגומל על נסיעה: האם חייב לברך הגומל על נסיעה של יותר מ- 72 דק?
תשובה: ספרדים צריכים לברך הגומל בנסיעה של 72 דקות בכביש בן עירוני. אולם אשכנזים לא נוהגים לברך, אלא אם כן הייתה ח"ו תאונת דרכים או כדומה.
שאלה: הלכות שבת: ב"ה יש לי מס שאלות לגבי הלכות שבת: 1. מחיאת כף בשבת- אני יודעת שחכמים אסרו כדי שלא יבואו לתקן כלים. אבל אח"כ ראיתי שיש שמתירים כי כיום אנשים לא יבואו לתקן כלים כתוצאה מכך. אז האם זה מותר? אסור? ובאותה מידה- לאחרונה התחדש לי שאסור לבזוק מלח על סלט (אא"כ שמים שמן לפני, ואז יש להיזהר גם מאיסור דש וכו ), כי זו גזירה של חכמים שלא יבואו מתוך כך לכבוש, כמו מלפפונים חמוצים וכו. אז אם מחיאות כפיים זה מותר- למה לא באותה מידה נגיד שגם מלח זה מותר? הרי כמה אנשים מכינים בבית אוכל כבוש? 2. ריקודים בשבת- מותר לרקוד בתפילה מתוך עוצמה והתעלות או שאסור כלל לרקוד? (הן מצד הלכות שבת והן מצד הלכות תפילה). 3. האם מותר לשחק רמי בשבת? הן מצד עצמו והן מצד בורר- שהרי אני בוררת את הקלף שאני רוצה מבין כל הקלפים המונחים על השולחן, וממיינת את הסדר שאניח לפיו את הקלפים.
תשובה: 1. לכתחילה ראוי למחוא בשינוי.אא"כ לצורך שמחה של מצוה ולגבי ירקות שדרכן בכבישה אפשר גם לשים את המלח לפני השמן (שמירת שבת פרק יא סעיף א). בכל מקרה עדיין יש אנשים שכובשים בבית, אך כלי נגינה אף אחד לא עושה. 2. מותר בתפילה כי זו שמחה של מצווה. 3. מותר, את בוררת אוכל מתוך פסולת.
שאלה: סידור תפילה: בסידור שאני מתפלל בו נדבקה איזו חתיכה של לכלוך (ככל הנראה אוכל שהתייבש), כאשר גירדתי את הלכלוך הוא מחק קטע מאחת אותיות "השם". האם מותר להמשיך להשתמש בסידור? "
תשובה: כן אברהם קריספין רב קהילה בישוב אדם
שאלה: תאונות דרכים: אני נהגת חדשה, ובזמן האחרון חשבתי על הצד ההילכתי של הריגה בתאונות דרכים ח"ו וקיוויתי שהרב יוכל לעזור לי. אם אדם נוהג בצורה רגילה ובטעות קורה תאונה האם זה כמו בויקרא שהוא חובט בעץ וידו נשמטת והורג אדם, ואם היה ביהמ"ק היה צריך ללכת לעיר מקלט? או שזה כמו שאדם שרץ עם כלי שיכול להרוג והורג אדם זה שוגג שקר למזיד? ואם נוהג רשלנות (לדוגמה מהירות מופרזת) האם זה שוגג או מזיד? ואם נוהג לפי כל הכללים ורץ ילד לכביש, האם בזמן המקדש יהיה צריך ללכת לעיר מקלט? האם זה אונס שוגג או מזיד? אני אשמח לתשובה כי ענין זה הציק לי מאוד.
תשובה: גם בתורה לא בכל מקרה גלו, רק בשוגג שאינו קרוב לאונס ולא קרוב למזיד. להערכתי כשתקום סנהדרין - היא תקבע שאם ילד רץ לכביש באופן פתאומי אז זה קרוב לאונס ולא גולה. כמו כן מי שנהג ברשלנות במהירות מופרזת או בלי להסתכל על הכביש יהיה פטור כי הוא קרוב למזיד. יגלה רק מי שארעה לו תקלה טכנית פתאומית שגרמה לתאונה, גז שנתפס צמיג שהתפוצץ וכדומה.
שאלה: רכב תקוע בכביש: לכבוד הרב, אני נהגת חדשה ואני רוצה לדעת האם החיוב לעזור לחמור שנפל בצד הדרך "לא-תראה את-חמור אחיך או שורו, נופל בדרך, והתעלמת, מהם: הקם תקים, עמו" (דברים כ"ב, ד ) הוא גם מחייב לעזור לרכב תקוע בצד הכביש? ואם כן, באיזה תנאים אני צריכה לעזור? אם אני בדרך לבית ספר, ואאחר ללימודים? מה אם אני לבד ואולי זה מסוכן? לרוב אנשים יש בטוח "לצד הדרך", האם זה פוטר אותי?
תשובה: בחמור מדובר ביסוד הדברים על צער בלי חיים. אם לא מדובר בפיקוח נפש היינו פציעה של מישהו, או מישהו שנתקע לבד במקום סכנה את לא חייבת לעצור אם כתוצאה מכך יגרם לך נזק כל שהוא בין ממוני ובין אחר.
שאלה: דם צרור: שמחתי לראות את מכתבו של הרב כ"ץ שליטא בעניין דם צרור. רציתי לנצל הזדמנות זו ולשאול: האם כל כתם אדום בעוף הוא דם צרור? אנו מוצאים את עצמנו מאוד נבוכים כאשר בכל עוף שני כמעט (עופות באיכות ובכשרות טובה) אנו צריכים להתחיל ולהוריד חלקים, ואפי בכשרות המפרסמת שהיא מורידה דם צרור. האם יש לכם סרטון או מצגת בנושא? גם מכמה ת"ח ששאלתי לא קיבלתי תשובות ברורות.
תשובה: צרפנו במאמר תמונות ברורות מאד. כל מה שהוא פחות אדום אינו צרירות דם.
שאלה: כנימות בפירות הדר: האם כל נקודה שחורה על פרי הדר היא חרק? אם כן האם מותר לתת קלמנטינה לילד קטן שיקלף ויאכל בעצמו או שיש כאן משום לא תאכילום?
תשובה: לא כל נקודה שחורה היא כנימת מגן. במידה ואתם מעוניינים שהילד שנחשב ל"קטן" יקלף לבד, יש לוודא שהוא לא יכשל באכילת שרצים, ולכן יש להתבונן ע"ג הקליפה ולהסיר כל נקודה שחורה. וזה למרות שלא כל נקודה היא כנימת מגן כמצויין לעיל. וזה מאחר ולא כולם בקיאים בזיהוי כנימות.
שאלה: מקרלים של וילי פוד: קנינו קופסת שימורים של מקרלים בשמן זית של וילי פוד בהשגחת ה-או.יו של ארה"ב ובאישור הרבנות. רצינו לדעת אם יש בעיה עם המוצר הזה.
תשובה: באופן כללי זוהי רמת כשרות רגילה. אם את מעוניינת ברמת כשרות מהדרין אנא צרי קשר לבירו הנושא עם מחלקת היבוא ברבנות הראשית 025313131
שאלה: שנת אבלות: עבודתי היא בהוסטל לילדים מיוחדים אוטיסטים והמקום פתוח 7 24 גם בשבתות, אך אין זה פיקוח נפש לדעתי. שאלתי היא האם בשנת אבלות על הורה מותרת העבודה בשבת או אסורה?
תשובה: לך. עבודה בשנת אבל על אב ואם מותרת, גם בימי חול וגם בשבת. לגבי שבתות- יש להקפיד על קבלת שכר לא על שבת לחוד, אלא ב"הבלעה" כלומר- שעות העבודה מתפרסות גם על ימי חול, והשכר משולם יחד על כל העבודה, הקפדה שאינה יחודית לאבלים, אלא- לכולם.
שאלה: טעות במעשר: לפני כחודשיים עישרתי מלימונים ובגלל חוסר ידיעת ההלכות עישרתי מעשר עני ולא אמרתי את נוסח מעשר שני-מה הגדרת הדין בפירות (שנאכלו), ומה עלי לעשות עם הכסף שיעדתי לצדקה במקום למעשר שני
תשובה: מראש השנה תשע"ד מפרישים על כל ירקות ופרות השדה מעשר עני. ורק על פרות העץ עדיין מפרישים מעשר שני. לכן טוב עשית ותן את הכסף לעני. עיין עוד ב
שאלה: הסגת גבול: לכבוד הרב, יש מקרים שבהם הסגת גבול היא מותרת, אבל יש שאלה שהיא האם מותר לאדם רק להעמיד חנותו או אומנותו ליד של חבירו או שמותר לו גם להשתמש בדרך הוזלת השער או בדרכים כיוצא בזה כדי למשוך את הלקוחות אליו. אשמח אם הרב יוכל לענות על שאלה זו, ואם יוכל לרשום מהו המקור המקרא לתשובתו. מראש(:
תשובה: רמב"ם הלכות מכירה פרק יח הלכה ד מותר לבור את הגריסין אבל לא על פי המגורה, שאינו אלא כגונב את העין וידמה שהוא הכל ברור, ומותר לחנוני א לחלק קליות ואגוזים לתינוקות ולשפחות כדי להרגילן לבא אצלו, ופוחת משער שבשוק כדי להרבות במקיפין ממנו, ואין בני השוק יכולין לעכב עליו ואין בזה גניבת הדעת. וכן נפסק בשלחן ערוך חושן משפט סימן רכח סעיף יח. אמנם בפת"ש מביא תשובה בשם זקנו (פנים מאירות חלק א סימן עח) שזה דווקא אם יש סיכוי שכולם יורידו את המחיר וירד השער (שם זה עניין של הצע וביקוש). ומשמע מכאן שאם מוריד מתחת למחיר הקרן כלומר במחיר הפסד אז אסור.
שאלה: צום: האם חולה סוכרת סוג2 חייב לצום בעשרה בטבת?
תשובה: אם יש סיכון רפואי בדבר, לפי דברי הרופא - אין לצום.
שאלה: צום: האם חולה סוכרת סוג 2 חייב לצום בעשרה בטבת?
תשובה: לא
שאלה: שליטה באש2: אני לא זה שרשם את השאלה אבל קראתי אותה ואמרתם לא לעשות את זה כי זה לא בדרך העולם הרגיל נכון? אבל איפה בתנ"ך ה אומר לא לעשות את זה?
תשובה: וברכת ד  תמים תהיה עם ד  אלוקיך. צום העשירי לששון ולשמחה שבת בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: טלית: האם זו מצווה להיות עם טלית גדולה?
תשובה: לך. מצוה מן התורה, שאם יש לגבר בגד הנלבש בשעות היום, ויש לו ארבע פינות- לקשור בארבע הפינות "גדילים" המכונים בתורה "ציצית". המנהג הנפוץ הוא ללבוש בשעת תפילת שחרית טלית בעלת ארבע כנפות, שכמובן "מצוייצת" המכסה את רוב הגוף.
שאלה: כשרות מסעדה: האם אפשר לקבל הסבר מהו כשרות למסעדה בשרית ou
תשובה: במידה ומדובר במסעדה בארץ, מומלץ לפנות ישירות למשגיח ולשוחח עימו על הכשרות במקום
שאלה: כל מיני:, אני נער שמשתדל להתחזק בשנה שנה וחצי האחרונות התחזקתי מאוד ותפיסת העולם שלי לגבי הדת השתנתה לחלוטין. 1. אני במשך החצי שנה אולי אפילו יותר האחרונה לא הוצאתי זרע לבטלה אלא שבחודש האחרון הספקתי להכשל בזה כבר 3 פעמים!! אני כל פעם אומר שזהו זה היה חד פעמי וכל פעם זה חוזר. אני מנסה להפסיק ועושה את כל מה שצריך מתפלל מבקש עזרה לפעמים תיקון כללי אבל כשאני מגיע למצב שאני ממש רוצה אני לא יכול לעצור את עצמי. אני לא יודע ולא מבין למה זה קורה לי כי בחצי שנה האחרונה הצלחתי לעמוד בזה יפה מאוד. בעיה נוספת היא שבפעם האחרונה שנפלתי בזה אמרתי לעצמי תוך כדי לא נורא תקרא תיקון כללי או משו וזה כבר יתכפר לך ויש משפט בתורה שאומר שמי שאומר שהוא יחטא וישוב אז לא מתכפר לו. רציתי לדעת איך אי מתקן את העניין הזה ומה אני עושה כדי להפסיק לגמרי עם הזרע לבטלה. זה מאוד מבאס אותי כל העניין אבל אינ פשוט לא מצליח להפסיק בחודש האחרון! 2. דבר נוסף רציתי לדעת האם להדליק אור בשבת כדי ללמוד תורה זה אסור ועדיף כבר לא ללמוד 3. ודבר נוסף וחשוב מאוד שרציתי לשאול זה על הקטע של כל המחטיא את הרבים אין לו חלק לעולם הבא, היום כל פעולה כמעט זה להחטיא את הרבים אם אתה מבקש מחבר לבוא איתך לים או למועדון או שאתה שולח לילדה הודעה או אפילו אומר לחבר לבוא איתך לכדורגל זה הכל להחטיא את הרבים וצריך ואפילו אם אתה דתי חזק לא בטוח שתצליח לא להחטיא, זה עניין שמאוד מטריד אותי ורציתי לשאול אם זה נכון שיש מצב שבו אם כל מה שאני עושה זה לבקש מחבר לבוא איתי למשחק כדורגל ששם הוא סביר להניח יקלל אז אם לי חלק בעולם הבא. מה עושים כדי לכפר על זה? 4. דבר אחרון רציתי לדעת לגבי העניין של לקחת דברים מאחים או הורים, אם אני לוקח בגדים מאחי הגדול בלי שהוא יודע או מסכים זה נחשב גזל? ושתי הנושאים האחרונים שדיברתי עליהם מראים שיש הרבה פעולות בחיים שנראות לנו רגילות וחלק מהיום יום שלנו שהם חטאים ורציתי לדעת בגדול איך מכפרים על זה כי זה חלק מהיום יום של בן אדם חילוני וקשה מאוד להמנע מזה.
תשובה: 1. המאבק על הטהרה הוא מאבק שלעולם לא מסתיים. זה נפלא ומדהים שחצי שנה הצלחת לשמור את עצמך ללא נפילות. וזה אומר שיש לך כוחות אדירים. נפלת פעם פעמיים ושלוש. וקשה מאוד להפסיק. אבל זה היה בעבר והצלחת להפסיק, גם כעת תצליח. תאמין בעצמך ובכוחותיך. הקב"ה מאמין בך והוא מכיר אותך מבפנים. נסה להימנע ממה שמפיל אותך. להעסיק את עצמך בקודש. אם אתה נופל אל תאמין ליצר הרע שאומר לך "עזוב, בשביל מה להתפלל, הרי אתה מטונף". אל תאמין לזה, זאת עצת היצר הרע. הדבק בקודש ובסוף תנצח. 2. אסור לחלל שבת כדי ללמוד תורה. ההיתר היחיד לחלל שבת הוא פיקוח נפש. 3. ח מדברים על מי שכל כוונתו לגרום לאנשים אחרים לחטוא. אם אתה הולך לשחק כדורגל בפפורטק ומזמין חבר והוא הולך ומקלל, אין זאת אשמתך. הוא יכול היה לקלל גם בבית. והוא יכול היה לבוא ולשחק באופן נקי. 4. נכון לשאול את אחיך אם כשהוא לא נמצא ואתה לא יכול לבקש ממנו, ואתה צריך חולצה או כדומה, אם אפשר מבחינתו לקחת. באופן שכזה הכל יהיה ברור ופשוט. חזק וברוך, אתה בדרך נפלאה.
שאלה: עשרה בטבת:!!! ברצוני לדעת מה עלי לעשות אם הורי לא מרשים בכל תוקף לצום מה עלי לעשות? ב אלירן
תשובה: וברכת ד  אם אתה פחות מגיל יג, שמע בקולם, כי מצוות כבוד אב ואם היא מדאורייתא והתענית מדברי קבלה. אם אתה עברת גיל זה יש לבדוק מה הסיבות שההורים מונעים, האם יש סבות רפואיות וכדו. צום העשירי לששון ולשמחה שבת בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: עוף ירושלים: מהי רמת הכשרות של עוף מחברת "עוף ירושלים" בהכשר מהדרין של הרבנות "גן רווה"?
תשובה: מצ"ב קישור לרשימת העופות בהשגחת הרבנויות השונות המומלצות ע"י כושרות
שאלה: אוכל: האם מותר לבשל כבד עוף על מנגל חשמלי? (במקום לצלות אותו)
תשובה: וברכת ד  כן, ובלבד שהדם יצא למקום מיוחד. צום העשירי לששון ולשמחה שבת בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: דם בעוף: בהמשך למאמר של הרב כץ,. במשולש של העוף יש גוש קטן שניתן להוציא עם האצבע, האם גם זה נחשב דם וחובה להוציא?!
תשובה: מה שהתכוונת זוהי הכליה. בכל משולש יש כליה אחת. הוא מותר באכילה ואינו דין צרור וגם אינו כבד כפי שלפעמים טועים לחשוב.
שאלה: טהרה אחרי לידה: ילדתי ב"ה לפני חודש וחצי בן בכור. אתמול עשיתי בדיקת הפסק טהרה, הבדיקה הייתה נקייה, כמו כן גם הבדיקה של היום בבוקר. כשעשיתי בדיקה היום לפני השקיעה ראיתי דימום ( מבחינת הגודל של הכתם - זה אכן מטמא ). זו כבר פעם שנייה מהלידה שאני מנסה לעשות הפסק ולהיטהר, אך כל פעם כשנדמה שנגמר הדימום ואני עושה בדיקה - אני רואה שיש. לא מדובר בפצע. מה עליי לעשות? האם יתכן שהדימום מגיע מצוואר הרחם אולי שאריות מהלידה? אם כן, האם זה עדיין מטמא? מה קורה אם אני מצליחה להיטהר, וכמה ימים אחרי הטבילה שוב יהיה דימום? אשמח לתשובתך לשאלות שלי. מראש.
תשובה: וברכת ד  מזל טוב להולדת הבן, תזכו לגדלו לתורה חופה ומעשים טובים. התופעה שאת מעלה מקובלת מאד לאחר לידות, למרות שכבר עשית בדיקת רופא (שש שבועות), אבל שאריות דם יש, וכך היא רגילות נשים רבות, אין כאן כל חשש. חבל שלא הסבירו לך שכך זה קורה לאחר לידה, תהליך זה יכול להמשך עד שלשה חדשים. אם מתארך צריך לגשת לרופא. אם את נטהרת ואח"כ זה מופיע, מתחילים לספור מחדש חמשה ושבעה כבכל מחזור רגיל. צום העשירי לששון ולשמחה שבת בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: טהרה אחרי לידה: ילדתי ב"ה לפני חודש וחצי בן בכור. אתמול עשיתי בדיקת הפסק טהרה, הבדיקה הייתה נקייה, כמו כן גם הבדיקה של היום בבוקר. כשעשיתי בדיקה היום לפני השקיעה ראיתי דימום ( מבחינת הגודל של הכתם - זה אכן מטמא ). זו כבר פעם שנייה מהלידה שאני מנסה לעשות הפסק ולהיטהר, אך כל פעם כשנדמה שנגמר הדימום ואני עושה בדיקה - אני רואה שיש. לא מדובר בפצע. מה עליי לעשות? האם יתכן שהדימום מגיע מצוואר הרחם אולי שאריות מהלידה? אם כן, האם זה עדיין מטמא? מה קורה אם אני מצליחה להיטהר, וכמה ימים אחרי הטבילה שוב יהיה דימום? אשמח לתשובתך לשאלות שלי. מראש.
תשובה: ראשית כל, מזל טוב! אם את רואה דימום בבדיקה, אין מנוס מלהתחיל מחדש. זה לא דבר נדיר שבחזרה לטהרה שאחרי הלידה, נקיים כמה ימים ואח"כ שוב יש דם, ומתברר שזה לא היה הסוף. לאחר לידה, עדיף לא לעשות הפסק טהרה מיד ביום הראשון שכבר אין דימום, אלא לחכות כמה ימים ולוודא שאכן זה הסוף, ורק אז לעשות הפסק טהרה. זה חוסך אכזבות מיותרות, שלך ושל הבעל. מכל מקום, אם זה חוזר על עצמו עוד כמה פעמים, תתקשרי ל מכון פועה  (תמצאי בגוגל) ותתייעצי איתם. בהצלחה
שאלה: דחוף: לכבוד כבוד הרב.השאלה שלי אני עוברת דירה בעז"ה שבוע הבא בני בן 3 נמצא בגן דתי של העיירה ועכשיו אני צריכה לעביר אותו גן. איפה שאני עוברת אין גן דתי רק במרחק הליכה של רבע שעה אני רשמתי אותו כבר לגן הדתי הזה אבל חמתי טןענת שהוא לא מבין ושאני ישים אותו בגן חילוני כי זה יותר קרוב ונשאר רק חצי שנה וגם יש לי עןד שני קטנים בבית ויהיה לי קשה אז השאלה אם לעביר אותו לחילוני רק חצי שנה או לדתי שזה מרחק הליכה. אשמח לתשובה כצה שיותר מהר
תשובה: וברכת ד  שהמעבר יהיה בקלות ובשמחה. נראה שיש להשתדל שילך לגן דתי. א. אין אנו יודעים על כשרות המקום החילוני, וחלילה מאכל אסור או לא כשר יכול להביא לטמטום הלב. ב. כידוע הרבה העברות לילד הן לא פועלות טוב על נפש הילד. ואם כעת יעבור לגן א, ולאחר חצי שנה יעבור לב, לא ברור שזה טוב לנפש הילד הדורשת שלווה וקביעות. על נראה שכדאי להתאמץ כבר עכשיו להעביר לגן דתי. צום העשירי לששון ולשמחה שבת בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: דיבור בבית הכנסת: לרב עברתי בר מצווה והנני רוצה להפסיק לדבר בבית הכנסת אבל יש לי בבית הכנסת אנשים מבוגרים (אחד אפילו משפחה שלי) וחבר שלא כל כך מקפידים על זה. מה עושים במקרה כזה?להחזרי תשובה משום כבוד? לא לענות כי אסור?(אבל יש סיוכי לפגוע באותו בן אדם).
תשובה: ב"ה, אל תנסה לשנות אנשים, בדרך כלל זה יוצר התנגדות, רק תשב רחוק ממקום שמדברים, ואם בכל זאת פונים אליך - תסמן להם שאת באמצע ענין. דני ארגמן
שאלה: בלבול - משיכה לגברים ופגם הברית - לבנים: הרב. אני בכיתה ח ולפני 4 שנים גיליתי שאני נמשך לגברים עם זה בא פגם הברית ואני מרגיש כאילו אני בתוך בור עמוק ואין דרך לצאת ממנו. אני לא רוצה להיות בנאדם כזה. אני מתפלל ובוכה לקב"ה שיעזור לי!! ומשום מה אני חוטא יותר נראה לי בגלל היאוש. אני קורא מאמרים על אנשים שעברו את זה והתגברו והרצון מתעורר בי להצליח אבל אני נכשל וממשיך להיכשל ובעקבות כך מתעוררות בי הרבה שאלות: האם אי פעם אני אתחתן? האם תהיה לי אשה שבאמת אוהב?! בבקשה תייעץ לי ותתן לי הכוונה. ב צבי.
תשובה: לך צבי! קשה לי שלא לפתוח במה שאני מרגיש. מהשאלה שלך ניכר כי למרות גילך הצעיר אתה אדם נפלא. הרצון שלך להיות קרוב לאלוקים כל כך מחזקת אותי ו לך שחיזקת אותי בעצם השאלה שלך. זה ממש לא מובן מאליו שילד בגילך כל כך יכאב לו שהוא רחוק מאלוקים. ועתה לעצם השאלה. אתה בכיתה ח  והגעת לגיל שבו מתחילה משיכה מינית באופן כללי. זה הזמן בו אתה הופך לגבר, מה שיאפשר לך בעתיד להתחתן, להקים בית ומשפחה ולהיות שותף בבניין העולם. כמובן זה דבר נפלא. יחד עם זה אנו נתקלים בקושי לשמור על היצר ומגיעים ל"אוננות", מה שמכונה פגם הברית. אל תתייסר. כפי שאמרת בעצמך זה רק מביא אותך לייאוש וליפול עוד פעם. אתה אדם נפלא וגם אם אתה נופל זה ר. בעזרת ה  כפי שאגרת אומץ לשאול את השאלה, כך גם ה  יעזור לך להתקדם מהמקום בו אתה נמצא היום, גם אם זה יכול לקחת זמן. זה ר. אל תסתכל על אחרים כמה הם נפלו וכמה הם הצליחו. לכל אחד מאתנו הקדוש ברוך הוא סלל דרך משלו. יש כאלה שצריכים יותר עבודה כדי להתמודד עם ה"אוננות" ויש כאלה שזה הולך להם יותר בקלות. בדיוק כמו שיש כאלה חכמים יותר או יפים יותר. אלוקים יצר כל אחד באופן שונה והוא אוהב אותך גם אם הוא סלל לך מסלול שונה מאחרים. אינך יודע מה עובד אצל כל אחד. גם אני התמודדתי עם מה שאתה מתאר במשך זמן רב. לגבי מה ששאלת על המשיכה לגברים. אתה עדיין צעיר ויש הרבה שה"משיכה לגברים" עוברת להם עם הגיל, כך שיתכן מאוד שזה יעבור במהלך גיל ההתבגרות, או לפחות ייחלש מאוד. מעבר לכך, גם אם זה לא יעבור, אני מכיר הרבה אנשים מקסימים שיש להם את הבעיה של משיכה לגברים. זה לא הופך אותך לאדם רע או אדם רחוק מאלוקים. זה פשוט בעיה שיכולה להיות לך, בדיוק כמו מישהו אחר שיכולה להיות לו בעיה רפואית אחרת. ושוב אני חוזר ואומר: יתכן ואצלך זה יעבור, ואם לא - תוכל להמשיך לשאול ולהתייעץ ולקבל עזרה, כמו שעשית עכשיו. לסיום אומר לך שאתה ממש לא בתוך בור עמוק שלא ניתן לצאת ממנו, אלא להיפך. עצם זה ששאלת את השאלה זה מראה שאתה בכיוון הנכון ובעזרת ה  תעבור גם תקופה זו. אוהב לב אוהב הדרכה כללית ביחס להתמודדות, אפשר למצוא כאן: אפשר להגיב למייל הזה: Tsbias1 gmail.com